
Narva Kunstikooli õppetasu kehtestamine
Määrus kehtestatakse kohaliku omavalitsuse korralduse seaduse § 30 lõike 3 alusel
§ 1. Õppetasu kehtestamine
(1) Kehtestada alates 01.09.2014. a Narva Kunstikooli õppekulude osaliseks katmiseks õppeperioodil võetava õppetasu suurused:
- Narva Kunstikooli eelkool



- 9,00 eurot kuus;

- Narva Kunstikooli põhikool, lisa-aasta

- 11,00 eurot kuus.

§ 2. Õppemaksust vabastamine

(1) Narva Kunstikooli direktoril on õigus vabastada vähekindlustatud peredest õppureid kuni 15% ulatuses huvikooli õppetasu üldsummast lapsevanema või hooldaja kirjaliku avalduse ja perekonna tulusid tõendavate dokumentide alusel.
(2) Otsus õppetasust vabastamise kohta võetakse vastu kaks korda aastas 1. oktoobriks ja 1. veebruariks esitatud dokumentide alusel.

§ 3. Rakendussätted
(1) Tunnistatakse kehtetuks Narva Linnavalitsuse 14.04.2004. a määruse nr 276 „Muusika- ja kunstikoolide õppetasu määramine“ sätted kunstikooli osas.
(2) Määrus jõustub 01.09.2014. a.
Eduard East
Linnapea












Ants Liimets

Linnasekretär
Narva Linnavalitsus

Peetri plats 5
20308   NARVA












09.06.2014. a nr 3.1–19/11
Õiend
Vastavalt kohaliku omavalitsuse korralduse seaduse § 30 lõikele 3 
Narva Kunstikool esitas Narva Linnavalitsuse Kultuuriosakonda taotluse, millega soovib kool kehtestada uued õppetasu suurused. Hetkel kehtiva 14.04.2004. a Narva Linnavalitsuse määruse nr 276 „Muusika- ja kunstikoolide õppetasu määramine“ kehtimise aja ehk kümne aasta jooksul on muutunud majandusolukord, on toimunud suurenemised hindades ning palkades. Samal ajal on toimunud ka muudatused huvikooli poolt pakutavates teenustes. Tänu huvikooli pidevale arendamisele on paranenud huvihariduse võimalused, tingimused ning ka kvaliteet. 
Kultuuriosakond peab Narva Kunstikooli õppetasu uute suuruste kinnitamise taotluse põhjendatuks ning palub toetada ülalmainitud taotlust.

